techiaith/cofnodycynulliad_en-cy huggingface dataset:
English: Okay. Thank you very much. Moving on to talent development, even though we've touched on this already - Carwyn Jones.
Welsh: Ocê. Diolch yn fawr iawn. Symud ymlaen at ddatblygu dawn, er ein bod ni wedi cyffwrdd arno fe - Carwyn Jones.
English: Thank you for joining us this morning.
Welsh: Diolch yn fawr iawn i chi am ddod mewn atom heddiw.
English: Thank you very much to you for joining us this morning. Thank you. We'll take a five-minute break now, Members. Thank you very much.
Welsh: Diolch yn fawr iawn i chi am ddod i mewn atom heddiw. Diolch. Byddwn yn cymryd seibiant o bum munud nawr, Aelodau. Diolch yn fawr iawn.
English: Thank you and welcome back to the Culture, Welsh Language and Communications Committee.
Welsh: Diolch a chroeso i'r Pwyllgor Diwylliant, y Gymraeg a Chyfathrebu.
English: We move on now to item 3 on the agenda, namely the music industry in Wales and a session with local government. Joining us today are Councillor Huw Thomas, leader of Cardiff council, Ruth Cayford, creative industries and culture manager and also Jon Day, who is head of economic policy at Cardiff council. Welcome to the three of you. As is usual, we have themed questions. So, if it's okay with you, we'll go straight to those questions and Assembly Members will lead on different themes. So, to begin with, Delyth Jewell.
Welsh: Dŷn ni'n symud ymlaen nawr at eitem 3 ar yr agenda, diwydiant cerddoriaeth yng Nghymru: llywodraeth leol. Gyda ni heddiw mae'r Cynghorydd Huw Thomas, arweinydd cyngor Caerdydd, Ruth Cayford, rheolwr diwydiannau creadigol a diwylliant a hefyd Jon Day, sef pennaeth polisi economaidd cyngor Caerdydd. Croeso i chi'ch tri. Mae gyda ni, fel arfer, gwestiynau ar sail themâu gwahanol. So, os mae'n iawn gyda chi, awn ni'n syth i mewn i'r cwestiynau a bydd Aelodau Cynulliad penodol yn arwain ar y themâu penodol hynny. Felly, i gychwyn, Delyth Jewell.
English: Thank you, Chair. Good morning. Could you tell us first what your opinion is on the health of the sector in Wales?
Welsh: Diolch, Cadeirydd. Bore da. Allwch chi ddweud yn gyntaf beth ydy'ch barn chi am iechyd y sector yng Nghymru?
English: You don't need to touch the mics. They'll come on automatically.
Welsh: Does dim angen i chi gyffwrdd â'r meicroffonau. Maen nhw'n dod ymlaen yn awtomatig.
English: Okay. Thank you for that. I'm sure a number of the points that you've raised we'll be coming back to during the session. Do you think that, over time, the situation in Cardiff, compared with other locations in Wales, or in Bristol, is improving or do you think that it's deteriorating?
Welsh: Ocê. Diolch am hynna. Rwy'n siŵr bydd nifer o'r pwyntiau dŷch chi wedi eu codi - byddwn ni'n dod nôl atyn nhw yn ystod y sesiwn. Ydych chi'n meddwl, dros amser, fod y sefyllfa yng Nghaerdydd, o'i gymharu gyda llefydd eraill yng Nghymru, neu ym Mryste, yn gwella neu ydych chi'n meddwl ei fod e'n dirywio?
English: I think that the emphasis that we put on music as a city helps the situation to improve. I think there are a number of positive factors contributing towards the sector in Cardiff, for example the number of venues that we have, the different kinds of venues that we have, and then, as a council, as part of our assessment of the health of the sector in the city, we as a council have realised, 'Well, actually, there's a need for a venue of 15,000 as an arena'. So, that's why, as a council, we've invested in driving that project forward, because we see that as a missing piece of the jigsaw, as it were, in the city. There are a number of examples of bands such as Coldplay, who played in Cardiff first of all in Clwb Ifor Bach and have returned and played in the Principality stadium. But not every band, for example, can sell out the Principality. There are cities in the UK - Glasgow, Birmingham and Manchester, for example - that have that kind of venue. In Wales and in the south-west of England, we don't have that kind of venue with that capacity. So, we see an opportunity for Cardiff economically, if we can make that project work.
Welsh: Dwi'n credu bod y pwyslais dŷn ni'n ei roi ar gerddoriaeth fel dinas yn helpu'r sefyllfa i wella. Dwi'n credu bod yna nifer o ffactorau positif o'n plaid ni yng Nghaerdydd, er enghraifft y nifer o venues sydd gennym ni, y gwahanol fathau o venues, ac yna, fel cyngor - fel rhan o'n hasesiad ni o iechyd y diwydiant yn y ddinas, dŷn ni fel cyngor wedi sylweddoli, ' Actually, mae yna angen am venues o 15,000 fel arena ', felly dyna pam, fel cyngor, dŷn ni'n buddsoddi ac yn gyrru'r project yna ymlaen, gan ein bod ni'n gweld hynny fel rhan sydd ar goll yn y jig-so o beth sydd ei angen yn y ddinas. Mae yna nifer o esiamplau o fandiau fel Coldplay, sydd wedi chwarae yng Nghaerdydd yn gyntaf yng Nghlwb Ifor Bach ac wedi dod nôl a chwarae yn y Principality. Ond ni all pob band, er enghraifft, werthu allan y Principality. Mae yna ddinasoedd ym Mhrydain - Glasgow, Birmingham, Manceinion - sydd gyda'r math yna o venue. Yng Nghymru ac yn ne-orllewin Lloegr, does yna ddim y fath venue. Felly, dŷn ni'n gweld hynny fel cyfle economaidd i Gaerdydd ac i Dde Cymru, mewn gwirionedd, os gallwn ni wneud i'r project yna weithio.
English: Thank you, and, again, I think we'll be returning to that. Could I ask you finally - ? The Welsh Government has commissioned a mapping exercise for grass-roots venues. Are you part of that exercise?
Welsh: Grêt, ac, eto, dwi'n meddwl byddwn ni'n dod nôl at hynny. A allaf i ofyn yn olaf - ? Mae Llywodraeth Cymru wedi comisiynu ymarfer mapio ar gyfer lleoliadau ar lawr gwlad. Ydych chi'n rhan o'r ymarfer hwnnw?
English: I think the point is: what do you do with that data? Mapping is the first stage. That's why we did that as part of our work in Cardiff. There have been many recommendations emanating from that strategy and we're taking that forward through the music board. But it needs teeth behind it to deliver after the mapping exercise.
Welsh: Dwi'n credu y pwynt ydy: beth ydych chi'n gwneud gyda'r data yna? Mapio ydy'r cam cyntaf. Dyna pam wnaethon ni hynny fel rhan o'n gwaith ni yng Nghaerdydd. Mae yna beth wmbreth o argymhellion wedi dod allan o'r strategaeth yna dŷn ni nawr yn cymryd ymlaen drwy'r bwrdd cerddoriaeth. Felly, mae angen - it needs teeth behind it i gyflawni ar ôl y mapio.
English: I'm going to go straight to David Melding, because he has specific questions on Cardiff and the plans for the board, if that's okay. David, is that okay with you?
Welsh: Rwy'n mynd i fynd yn syth at David Melding gan fod gyda fe cwestiynau yn benodol am Gaerdydd a'r cynlluniau am y bwrdd, os yw hynny'n iawn. David, ydy hynny'n iawn gyda chi?
English: That's all we have in terms of time, and thank you for giving evidence to us. And, if you want to send us any further information, you're welcome to do that, in terms of David Melding's questions at the outset, if there are any developments with the board, or with that work. We would welcome that, because we're not going to be writing the report until we've seen more people. So, there's still time for you to do that. So, thank you very much for coming in and joining us today. Thank you.
Welsh: Ocê. Dyna'r oll sydd gyda ni o ran amser, a diolch i chi am ddod i roi tystiolaeth gerbron. Ac, os oes unrhyw beth ychwanegol dŷch chi eisiau danfon i ni, croeso i chi, o ran cwestiynau David Melding ar y cychwyn, os oes yna fwy o ddatblygiad gyda'r bwrdd, neu gyda'r gwaith hwnnw. Bydden ni'n croesawu hynny, achos dŷn ni ddim yn mynd i fod yn ysgrifennu'r adroddiad hyd nes ein bod ni wedi gweld mwy o bobl. Felly, mae yna dal amser, hynny yw. Felly, diolch yn fawr iawn i chi am ddod mewn atom heddiw. Diolch.
English: We move on therefore to item 4, a motion under Standing Order 17.42 to resolve to exclude the public from the remainder of the meeting. Is everyone content? Thank you.
Welsh: Symud ymlaen felly at eitem 4, a chynnig o dan Reol Sefydlog 17.42 i wahardd y cyhoedd o weddill y cyfarfod. Ydy pawb yn hapus? Diolch.
English: The first item on our agenda this afternoon is questions to the Minister for Finance, and the first question is from Jayne Bryant.
Welsh: Yr eitem gyntaf ar ein hagenda ni y prynhawn yma yw'r cwestiynau i'r Gweinidog Cyllid, ac mae'r cwestiwn cyntaf gan Jayne Bryant.
English: Through schemes such as the council tax reduction scheme, we are committed to supporting people with severe mental impairment. I'll be publishing our budget proposals for 2020-21, including for health and social services, on 19 November.
Welsh: Drwy gynlluniau fel cynllun gostyngiadau'r dreth gyngor, rydym wedi ymrwymo i gefnogi pobl â nam meddyliol difrifol. Byddaf yn cyhoeddi ein cynigion ar gyfer cyllideb 2020-21, gan gynnwys ar gyfer gwasanaethau iechyd a chymdeithasol, ar 19 Tachwedd.
English: Thank you, Minister. I'm really pleased that Welsh Government is leading the way to ensure that those living with a severe mental impairment diagnosis can access this vital council tax discount. It's very welcome that this is in partnership with the money-saving expert, Martin Lewis, and I think this is something that will really resonate with people. Prior to this approach, one of the major downfalls of this discount scheme was that nobody knew about it, and I hope that anyone applying for this discount will have it backdated to the point of their diagnosis. Can you outline what is being done at a Welsh Government level to ensure that people are aware of the support available, and, furthermore, what is the Welsh Government doing to work with and support local authorities in Wales to ensure this process is easy to use and consistent?
Welsh: Diolch, Weinidog. Rwy'n falch iawn fod Llywodraeth Cymru yn arwain y gwaith o sicrhau y gall pobl sy'n byw â diagnosis o nam meddyliol difrifol gael mynediad at y gostyngiad hanfodol hwn yn y dreth gyngor. Mae'n galonogol iawn fod hyn yn digwydd mewn partneriaeth â'r arbenigwr arbed arian, Martin Lewis, a chredaf fod hyn yn rhywbeth y bydd pobl yn ei groesawu'n fawr. Cyn y dull hwn, un o brif ddiffygion y cynllun gostyngiad hwn oedd nad oedd unrhyw un yn ymwybodol ohono, a gobeithio y bydd unrhyw un sy'n gwneud cais amdano yn cael gostyngiad wedi'i ôl-ddyddio hyd at adeg eu diagnosis. A allwch amlinellu'r hyn sy'n cael ei wneud ar lefel Llywodraeth Cymru i sicrhau bod pobl yn ymwybodol o'r gefnogaeth sydd ar gael, ac yn ychwanegol at hynny, beth y mae Llywodraeth Cymru yn ei wneud i gefnogi ac i weithio gydag awdurdodau lleol yng Nghymru i sicrhau bod y broses hon yn hawdd ei defnyddio ac yn gyson?
English: I thank Jayne Bryant for raising this particularly important issue in the Chamber this afternoon. The Welsh Government's been working really hard to ensure that everybody who is eligible for a council tax reduction as a result of being classified as seriously mentally impaired - . And I have to say I absolutely hate that phrase; I think it sounds like an awful way to refer to people, but it is a medical phrase that doctors will use. Once somebody has that diagnosis, then they will be eligible for between 25 per cent and 100 per cent of their council tax discount. And we've been working really hard with local authorities to ensure that everybody who is eligible is able to access that, and we've been working hard with the money-saving expert as well. There's been quite a big social media campaign involved, and, since that social media campaign began in April, and Martin Lewis's visit here to Senedd, the provisional figures suggest that exemptions have already increased by 416, from 4,615 in March, to 5,031 in September. By comparison, the whole year before that only saw an increase of 385. So, I think the social campaign is making a difference. And just to put it in context, an SMI exemption is worth, on average, £1,590 to a household in an average band D property, so it's certainly something, if people think that they or a family member might be entitled to it, they should certainly ask the local authority about.
Welsh: Diolch i Jayne Bryant am godi'r mater hynod bwysig hwn yn y Siambr y prynhawn yma. Mae Llywodraeth Cymru wedi bod yn gweithio'n galed iawn i sicrhau bod pawb sy'n gymwys i gael gostyngiad yn y dreth gyngor am eu bod wedi'u categoreiddio'n bobl â nam meddyliol difrifol - . Ac mae'n rhaid i mi ddweud fy mod yn gwirioneddol gasáu'r ymadrodd hwnnw; credaf ei fod yn swnio fel ffordd ofnadwy o gyfeirio at bobl, ond mae'n ymadrodd meddygol y bydd meddygon yn ei ddefnyddio. Pan fydd rhywun yn cael y diagnosis hwnnw, byddant yn gymwys i gael rhwng 25 y cant a 100 y cant o ostyngiad i'w treth gyngor. Ac rydym wedi bod yn gweithio'n galed iawn gydag awdurdodau lleol i sicrhau bod pawb sy'n gymwys yn gallu cael mynediad ato, ac rydym wedi bod yn gweithio'n galed gyda'r arbenigwr arbed arian hefyd. Gwelwyd ymgyrch fawr ar y cyfryngau cymdeithasol, ac ers i'r ymgyrch honno ar y cyfryngau cymdeithasol gychwyn ym mis Ebrill, ac ymweliad Martin Lewis â'r Senedd, mae'r ffigurau dros dro eisoes yn awgrymu cynnydd o 416 yn nifer yr esemptiadau, o 4,615 ym mis Mawrth i 5,031 ym mis Medi. O gymharu, cynnydd o 385 yn unig a gafwyd yn y flwyddyn gyfan cyn hynny. Felly, credaf fod yr ymgyrch gymdeithasol yn gwneud gwahaniaeth. Ac er mwyn rhoi hynny yn ei gyd-destun, mae esemptiad nam meddyliol difrifol yn werth £1,590 ar gyfartaledd i aelwyd mewn eiddo band D cyffredin, felly os yw pobl o'r farn y gallai fod ganddynt hwy neu aelod o'r teulu hawl iddo, mae'n sicr yn rhywbeth y dylent yn ofyn i'r awdurdod lleol yn ei gylch.
English: Minister, of the 45,000 people suffering from dementia, 17,000 people live in a rural area. People with dementia living in rural areas face additional challenges, such as poor transport links making it harder to access help, carers feeling more isolated and unsupported, and, finally, support services being less likely to be available. That's a sad scenario for those people. Minister, what consideration has been given to the needs of people suffering from dementia who live in rural areas in Wales when allocating the budget to the health and social care portfolio?
Welsh: Weinidog, o'r 45,000 o bobl sy'n dioddef o ddementia, mae 17,000 o bobl yn byw mewn ardal wledig. Mae pobl â dementia sy'n byw mewn ardaloedd gwledig yn wynebu heriau ychwanegol, megis cysylltiadau trafnidiaeth gwael sy'n ei gwneud hi'n anos cael mynediad at gymorth, gofalwyr yn teimlo'n fwy ynysig a heb gefnogaeth, ac yn olaf, y ffaith bod gwasanaethau cymorth yn llai tebygol o fod ar gael. Mae honno'n senario drist i'r bobl hynny. Weinidog, pa ystyriaeth a roddwyd i anghenion pobl sy'n dioddef o ddementia ac sy'n byw mewn ardaloedd gwledig yng Nghymru wrth ddyrannu'r gyllideb i'r portffolio iechyd a gofal cymdeithasol?
English: A key commitment of our programme for government, 'Taking Wales Forward', was to develop a specific dementia action plan, and that was published in February of 2018, and that covers up to the period 2022. And a key aim of that plan was to support people living with dementia wherever they live in Wales, and to do so as independently as possible, in their communities, which we aim to be dementia-friendly communities, and also to avoid unnecessary admissions to hospital and ensure that people who do find themselves in hospital are able to be discharged from care as soon as possible. And to support the implementation of that plan, we have committed £10 million a year from Welsh Government from 2018-19, and £9 million of that was targeted through the regional partnership boards. And, of course, the regional partnership boards will be best placed to understand the local challenges of service delivery within their areas - so, for example, the specific rural challenges to which you've referred. And I think that having the extra funding diverted or allocated through those regional partnership boards is certainly the most positive way to address those specific local needs.
Welsh: Un o ymrwymiadau allweddol ein rhaglen lywodraethu, 'Symud Cymru Ymlaen', oedd datblygu cynllun gweithredu penodol ar ddementia, ac fe'i cyhoeddwyd ym mis Chwefror 2018, ac mae hwnnw'n ymdrin â'r cyfnod hyd at 2022. Ac un o nodau allweddol y cynllun hwnnw oedd cefnogi pobl sy'n byw gyda dementia lle bynnag y maent yn byw yng Nghymru, ac i wneud hynny mor annibynnol â phosibl, yn eu cymunedau y gobeithiwn sicrhau eu bod yn gymunedau sy'n deall dementia, a hefyd i osgoi derbyniadau diangen i'r ysbyty a sicrhau bod pobl sy'n mynd i'r ysbyty yn gallu cael eu rhyddhau o ofal cyn gynted â phosibl. Ac i gefnogi'r broses o roi'r cynllun hwnnw ar waith, rydym wedi ymrwymo £10 miliwn y flwyddyn gan Lywodraeth Cymru o 2018-19, a thargedwyd £9 miliwn o hwnnw drwy'r byrddau partneriaeth rhanbarthol. Ac wrth gwrs, y byrddau partneriaeth rhanbarthol fydd yn y sefyllfa orau i ddeall yr heriau lleol wrth ddarparu gwasanaethau yn eu hardaloedd - felly, er enghraifft, yr heriau gwledig penodol y cyfeirioch chi atynt. A chredaf mai sicrhau bod y cyllid ychwanegol hwnnw'n cael ei ddargyfeirio neu ei ddyrannu drwy'r byrddau partneriaeth rhanbarthol hynny yw'r ffordd fwyaf cadarnhaol yn sicr o fynd i'r afael â'r anghenion lleol penodol hynny.
English: We hear that front-line staff in social care are concerned that cuts to social care funding are undermining the independence and well-being of disabled people physically and mentally. Now, austerity means that care packages are reduced to the most fundamental and basic tasks, and social workers have to battle for funding to support social and community needs. Do you accept, therefore, that the shortage of funding provided by the Welsh Government to local authorities over the last few years has contributed to this situation, which impacts on our most vulnerable people? And what discussions are you having with your fellow Ministers to put this situation right?
Welsh: Rydym yn clywed bod staff rheng flaen ym maes gofal cymdeithasol yn poeni bod toriadau i gymorth cymdeithasol yn tanseilio annibyniaeth a lles pobl anabl yn gorfforol ac yn feddyliol. Nawr, mae llymder yn golygu bod pecynnau gofal yn cael eu lleihau i'r tasgau mwyaf sylfaenol, ac mae gweithwyr cymdeithasol yn gorfod brwydro am gyllid i gefnogi anghenion cymdeithasol a chymunedol pobl. A ydych chi yn derbyn, felly, fod y diffyg cyllid a ddarparwyd gan Lywodraeth Cymru i awdurdodau lleol yn ystod y blynyddoedd diwethaf yma wedi cyfrannu at y sefyllfa yma, sy'n effeithio ar ein pobl fwyaf bregus ni? A pha drafodaethau ydych chi'n eu cael â'ch cyd-Weinidogion i gywiro'r sefyllfa?
English: Well, there's no argument from me that the settlements for local government over recent years have been extremely challenging. And even with the additional funding that we have this year, clearly things will continue to be particularly difficult in terms of meeting all of the social care needs that have been identified. And, of course, the demographic changes mean that that need is growing, and the complexity of people's needs are becoming more pronounced as well. So, if you look at the recently published data from local authorities, they show an increase of 6 per cent in spend on social services just in the last year. So, it does demonstrate the kind of challenge that they're facing, and it's one of the reasons why, alongside prioritising health within our budget discussions, we have said that we will aim to give local government the best possible settlement.
Welsh: Wel, ni allaf ddadlau nad yw'r setliadau ar gyfer llywodraeth leol dros y blynyddoedd diwethaf wedi bod yn hynod o heriol. A hyd yn oed gyda'r cyllid ychwanegol sydd gennym eleni, mae'n amlwg y bydd pethau'n parhau i fod yn arbennig o anodd o ran diwallu'r holl anghenion gofal cymdeithasol a nodwyd. Ac wrth gwrs, golyga'r newidiadau demograffig fod yr angen hwnnw'n cynyddu, ac mae cymhlethdod anghenion pobl yn dod yn fwy amlwg hefyd. Felly, os edrychwch ar y data a gyhoeddwyd yn ddiweddar gan awdurdodau lleol, mae'n dangos cynnydd o 6 y cant yn y gwariant ar wasanaethau cymdeithasol yn y flwyddyn ddiwethaf yn unig. Felly, mae'n dangos y math o her y maent yn ei hwynebu, ac mae'n un o'r rhesymau pam ein bod wedi dweud, ochr yn ochr â blaenoriaethu iechyd yn ein trafodaethau ar y gyllideb, y byddwn yn anelu at roi'r setliad gorau posibl i lywodraeth leol.
English: I've met with the Future Generations Commissioner for Wales on a number of occasions to discuss how the Act can inform our draft budget preparations to maximise our available resources to have the greatest impact over the longer term.
Welsh: Rwyf wedi cyfarfod â Chomisiynydd Cenedlaethau'r Dyfodol Cymru ar sawl achlysur i drafod sut y gall y Ddeddf lywio paratoadau ein cyllideb ddrafft i sicrhau bod cymaint o adnoddau â phosibl ar gael fel y gallwn gael yr effaith fwyaf yn y tymor hwy.
English: Thank you, Minister. Obviously, since the Government declared a climate emergency, back in April, which has been fully endorsed by nearly all Members of the Assembly, how does the Welsh Government plan to assess the upcoming budget in the context of the climate emergency and the Well-being of Future Generations (Wales) Act 2015? And what analysis is being done about the impact of budget decisions on our goal of achieving zero carbon?
Welsh: Diolch, Weinidog. Yn amlwg, ers i'r Llywodraeth ddatgan argyfwng hinsawdd, yn ôl ym mis Ebrill, rhywbeth a gymeradwywyd yn llawn gan holl Aelodau'r Cynulliad bron iawn, sut y mae Llywodraeth Cymru yn bwriadu asesu'r gyllideb sydd ar y ffordd yng nghyd-destun yr argyfwng hinsawdd a Deddf Llesiant Cenedlaethau'r Dyfodol (Cymru) 2015? A pha ddadansoddiad sy'n cael ei wneud o effaith penderfyniadau ynglŷn â'r gyllideb ar ein nod o gyflawni statws di-garbon?